stanford-oval/wikipedia huggingface dataset:
การเลือกตั้งในประเทศญี่ปุ่น
บัตรเลือกตั้ง

การลงคะแนนเสียงในการเลือกตั้งระดับประเทศและระดับท้องถิ่นส่วนใหญ่จะทำโดยการเขียนชื่อผู้สมัครรับเลือกตั้งหรือชื่อพรรคการเมืองลงบนกระดาษลงคะแนนเสียง ในการเลือกตั้งสมาชิกสภาผู้แทนราษฎร ผู้ใช้สิทธิ์เลือกตั้งจะลงคะแนนเสียงลงบนบัตรเลือกตั้ง 2 ใบ: ใบหนึ่งสำหรับชื่อผู้สมัครรับเลือกตั้งแบบแบ่งเขต อีกใบหนึ่งสำหรับชื่อพรรคการเมืองใน "บล็อก" เลือกตั้งระบบสัดส่วน (proportional representation block) ในการเลือกตั้งสมาชิกราชมนตรีสภา การลงคะแนนเสียงแบบแบ่งเขตมีความคล้ายคลึงกับการเลือกตั้งสมาชิกสภาผู้แทนราษฎร (ในเขตมีหลายสมาชิกที่ใช้ระบบเสียงเดียวโอนไม่ได้ อาจมีผู้สมัครรับเลือกตั้งที่ได้รับเลือกหลายคน แต่ผู้ใช้สิทธิ์เลือกตั้งสามารถใช้ได้เพียง 1 สิทธิ์เท่านั้น) แต่ในการเลือกตั้งระบบสัดส่วนสำหรับราชมนตรีสภา จะเป็นการลงคะแนนเสียงให้แก่พรรคการเมืองแบบบัญชีรายชื่อ (เพื่อพิจารณาที่นั่งแบบสัดส่วนพึงมีของพรรค) หรือให้แก่ผู้สมัครรับเลือกตั้ง (ซึ่งมักมีอิทธิพลว่าผู้สมัครรับเลือกตั้งคนใดจะได้รับเลือกจากบัญชีรายชื่อ)
บัตรเลือกตั้งที่ไม่สามารถใช้ลงคะแนนเสียงให้ผู้รับสมัครใดได้เลยจะไม่ถือว่าเป็นบัตรเสีย แต่จะนำไปลงคะแนนให้แก่ผู้สมัครรับเลือกตั้งทุกคนอย่างได้สัดส่วน มักเรียกระบบนี้ว่า "การออกเสียงลงคะแนนเศษส่วนอย่างได้สัดส่วน" (按分票,, Anbun-hyō; proportional fractional votes) โดยปัดขึ้นไปที่เลขทศนิยมลำดับที่ 3 ใน ค.ศ. 2002 กฎหมายการออกเสียงลงคะแนนทางอิเล็กทรอนิกส์ อนุญาตให้ใช้เครื่องนับและบันทึกคะแนนเสียงในการเลือกตั้งท้องถิ่น การเลือกตั้งโดยใช้เครื่องบันทึกคะแนนเสียงเกิดขึ้นที่นครนีมิ จังหวัดโอกายามะ ในเดือนมิถุนายน ค.ศ. 2002 ใน ค.ศ. 2018 จังหวัดอาโอโมริ ได้ยกเลิกการใช้เครื่องนับและลงคะแนนเสียงอิเล็กทรอนิกส์ ซึ่งเป็นจังหวัดเดียวที่ใช้วิธีดังกล่าวในประเทศญี่ปุ่น เนื่องด้วยงบประมาณที่ต้องใช้เช่าเครื่องที่สูงและปัญหาปลีกย่อยอื่น ๆ
มีการเริ่มใช้ระบบการเลือกตั้งล่วงหน้า (期日前投票制度) ใน ค.ศ. 2003 การเลือกตั้งสมาชิกสภาผู้แทนราษฎรเป็นการทั่วไปญี่ปุ่น ค.ศ. 2017 มีชาวญี่ปุ่นผู้ใช้สิทธิ์เลือกตั้งล่วงหน้ากว่า 21 ล้านคน
ตัวอย่างบัตรเลือกตั้งสมาชิกสภาผู้แทนราษฎรตามแบบข้อบัญญัติกระทรวงมหาดไทยญี่ปุ่น ค.ศ. 1945
จิตรกรรมฝาผนังเรื่องรามเกียรติ์

จิตรกรรมฝาผนังเรื่องรามเกียรติ์ เป็นภาพวาดบนฝาผนังเกี่ยวกับเรื่องราวในมหากาพย์วรรณคดีเรื่อง รามเกียรติ์ อยู่บริเวณระเบียงคดรอบพระอุโบสถวัดพระศรีรัตนศาสดาราม มีจำนวนทั้งสิ้น 178 ห้อง สร้างขึ้นตั้งแต่รัชสมัยพระบาทสมเด็จพระพุทธยอดฟ้าจุฬาโลก โดยมีการเขียนซ่อมแซมเพิ่มเติมในรัชสมัยพระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว  ครั้นถึงสมัยพระบาทสมเด็จพระจุลจอมเกล้าเจ้าอยู่หัว ได้โปรดให้บูรณะในโอกาสครบรอบ 100 ปีกรุงรัตนโกสินทร์ ในการนี้ได้ทรงพระนิพนธ์โคลงประกอบภาพไว้จำนวนแปดห้อง เป็นโคลง 224 บท
แหล่งข้อมูลอื่น

โคลงภาพจิตรกรรมฝาผนังเรื่องรามเกียรติ์
โคลงรามเกียรติ์ bloggang - เพรง.พเยีย
โคลงรามเกียรติ์ bloggang - สดายุ
ภาพจิตรกรรมฝาผนังเรื่องรามเกียรติ์ พระอุโบสถ วัดหัวลำโพง เก็บถาวร 2009-04-07 ที่ เวย์แบ็กแมชชีน
จิตรกรรมฝาผนังวัดพระศรีรัตนศาสดาราม
ภาพจิตรกรรมฝาผนัง โดย อ้วน กลม (ปั๊กกาเป้า)
วัดพระศรีรัตนศาสดาราม
การเลือกตั้งทั่วไปในนิวซีแลนด์ พ.ศ.2566
ระบบการเลือกตั้ง

นิวซีแลนด์ใช้ระบบการให้มีผู้แทนแบบจัดสรรปันส่วนผสมทั้งหมด 120 ที่นั่งในสภาผู้แทนราษฎร ผู้ลงคะแนนเสียงแต่ละคนจะได้รับบัตรเลือกตั้ง 1 ใบแต่แบ่งเป็น 2 ฝั่ง ฝั่งแรกเลือกพรรคการเมือง (คะแนนเสียงแบบบัญชีรายชื่อ) และอีกฝั่งหนึ่งเลือกผู้สมัครท้องถิ่น (คะแนนเสียงแบบแบ่งเขต) โดยที่แต่ละพรรคต้องรับคะแนนเสียงถึงเกณฑ์ขั้นต่ำที่กำหนดไว้ (5% ต่อคนต่อพรรค)
72 จาก 120 ที่นั่งมาจากระบบแบ่งเขตคะแนนสูงสุด แบ่งเป็น 65 ที่นั่งในเขตเลือกตั้งทั่วไป (49 ที่นั่งบนเกาะตอนเหนือ 16 ที่นั่งบนเกาะตอนใต้) และ 7 ที่นั่งในเขตเลือกตั้งเฉพาะเมารี
ส่วนอีก 48 ที่นั่งมาจากการเลือกตั้งระบบสัดส่วนแบบบัญชีรายชื่อปิด
กีฬาว่ายน้ำในซีเกมส์ 2015

| กีฬาว่ายน้ำ  ในซีเกมส์ 2015 |
| --- | --- |
สนาม: ศูนย์กีฬาทางน้ำโอซีบีซี
วันที่: 6–11 มิถุนายน 2015
จำนวนนักกีฬา: 129 คน จาก 9 ประเทศ
← 20132017 →
กีฬาว่ายน้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ตั้งแต่วันที่ 6–11 มิถุนายน ระเบียบวินัยกีฬาทางน้ำมี 38 รายการแบ่งออกเป็น : ชาย 19 ประเภท และ หญิง 19 ประเภท
ประเทศที่เข้าร่วมการแข่งขัน

จากนักกีฬาทั้งหมด 129 คนจาก 9 ชาติสมาชิกที่เข้าร่วมการแข่งขันกีฬาว่ายน้ำในซีเกมส์ 2015:
กัมพูชา (7)
อินโดนีเซีย (22)
ลาว (4)
มาเลเซีย (17)
พม่า (3)
ฟิลิปปินส์ (12)
สิงคโปร์ (29)
ไทย (27)
เวียดนาม (8)
ตารางเหรียญรางวัล

ประเทศเจ้าภาพ
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สิงคโปร์ | 23 | 12 | 7 | 42 |
| 2 |  เวียดนาม | 10 | 2 | 4 | 16 |
| 3 |  มาเลเซีย | 3 | 4 | 4 | 11 |
| 4 |  ไทย | 1 | 10 | 5 | 16 |
| 5 |  อินโดนีเซีย | 1 | 8 | 7 | 16 |
| 6 |  ฟิลิปปินส์ | 0 | 2 | 11 | 13 |
| รวม | รวม | 38 | 38 | 38 | 114 |
แหล่งข้อมูลอื่น

Competition Schedule (อังกฤษ)
| ด ค กซีเกมส์ 2015 (สิงคโปร์) |
| --- | --- | --- |
|  กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  บิลเลียดและสนุกเกอร์  โบว์ลิ่ง  มวยสากล  เรือแคนู  จักรยาน  ขี่ม้า  ฟันดาบ  ฟลอร์บอล  ฟุตบอล  กอล์ฟ  ยิมนาสติก  ฮอกกี้  ยูโด  เนตบอล  ปันจักสีลัต  เปตอง  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟท์บอล  สควอช  เทเบิลเทนนิส  เทควันโด  เทนนิส  เรือประเพณี  ไตรกีฬา  วอลเลย์บอลในร่ม  สกีน้ำ  วูซู  |  กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  บิลเลียดและสนุกเกอร์  โบว์ลิ่ง  มวยสากล  เรือแคนู  จักรยาน  ขี่ม้า  ฟันดาบ  ฟลอร์บอล  ฟุตบอล  กอล์ฟ  ยิมนาสติก  ฮอกกี้  ยูโด  เนตบอล  ปันจักสีลัต  เปตอง  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟท์บอล  สควอช  เทเบิลเทนนิส  เทควันโด  เทนนิส  เรือประเพณี  ไตรกีฬา  วอลเลย์บอลในร่ม  สกีน้ำ  วูซู  |  |
ข้อพิพาทบอร์เนียวเหนือ

[[ไฟล์:North Borneo Dispute territory.PNG|thumb|{{legend|#808000|ดินแดนในความตกลงปี ค.ศ. 1878]]
ข้อพิพาทบอร์เนียวเหนือ หมายถึง ข้อพิพาทดินแดนระหว่างประเทศมาเลเซียกับประเทศฟิลิปปินส์เหนือพื้นที่ส่วนใหญ่ทางตะวันออกของรัฐซาบะฮ์ รัฐซาบะฮ์มีชื่อเรียกว่า "บอร์เนียวเหนือ" ก่อนการสถาปนาสหพันธรัฐมาเลเซีย ประเทศฟิลิปปินส์ยังคงถือ "การอ้างสิทธิ์แฝง" (dormant claim) เหนือรัฐซาบะฮ์ ผ่านมรดกของอดีตรัฐสุลต่านซูลู บนพื้นฐานที่ว่า ดินแดนส่วนนั้นถูกบริษัทบอร์เนียวเหนือของอังกฤษเช่าไปในปี ค.ศ. 1878 โดยที่อำนาจอธิปไตยของรัฐสุลต่านไม่เคยถูกยกเลิก แต่มาเลเซียพิจารณาว่าข้อพิพาทดังกล่าว "มิใช่ประเด็น" เพราะเข้าใจความตกลงเมื่อปี ค.ศ. 1878 ว่าเป็นความตกลงการยอมโอนให้ (cession) และดูเหมือนว่าผู้อยู่อาศัยในรัฐซาบะฮ์จะใช้สิทธิในการกำหนดการปกครองด้วยตนเองของพวกเขาเมื่อออกเสียงเข้าร่วมสหพันธรัฐมาเลเซียในปี ค.ศ. 1963
กีฬาว่ายน้ำในซีเกมส์ 2017

| กีฬาว่ายน้ำ  ในซีเกมส์ 2017 |
| --- | --- |
สนาม: ศูนย์กีฬาทางน้ำแห่งชาติ
วันที่: 18–26 สิงหาคม 2560
ประเทศ: 10
← 20152019 →
กีฬาว่ายน้ำในซีเกมส์ 2017 จัดขึ้นที่ศูนย์กีฬาทางน้ำแห่งชาติ ในบูกิตจาลิล, ประเทศมาเลเซีย ตั้งแต่วันที่ 18–26 สิงหาคม ระเบียบวินัยกีฬาทางน้ำมี 38 รายการแบ่งออกเป็น : ชาย 20 ประเภท และ หญิง 20 ประเภท
ประเทศที่เข้าร่วมการแข่งขัน

กัมพูชา (17)
อินโดนีเซีย (20)
ลาว (4)
มาเลเซีย (23)
พม่า (4)
ฟิลิปปินส์ (8)
สิงคโปร์ (27)
ไทย (23)
ติมอร์-เลสเต (1)
เวียดนาม (17)
สรุปเหรียญรางวัล > ตารางเหรียญรางวัล

ประเทศเจ้าภาพ
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สิงคโปร์ | 19 | 6 | 10 | 35 |
| 2 |  เวียดนาม | 10 | 7 | 6 | 23 |
| 3 |  มาเลเซีย | 5 | 3 | 3 | 11 |
| 4 |  อินโดนีเซีย | 4 | 11 | 10 | 25 |
| 5 |  ไทย | 2 | 11 | 7 | 20 |
| 6 |  ฟิลิปปินส์ | 0 | 2 | 5 | 7 |
| รวม | รวม | 40 | 40 | 41 | 121 |
แหล่งข้อมูลอื่น

เว็บไซต์อย่างเป็นทางการ (อังกฤษ)
| ด ค กซีเกมส์ 2017 (กัวลาลัมเปอร์) |
| --- | --- | --- |
|  กรีฑา  กอล์ฟ  กระโดดน้ำ  โปโลน้ำ ชาย  หญิง  ระบำใต้น้ำ  ว่ายน้ำ  ขี่ม้า  คริกเกต  คาราเต้  จักรยาน  เซปักตะกร้อ  ไตรกีฬา  เทควันโด  เทนนิส  เทเบิลเทนนิส  เนตบอล  บาสเกตบอล ชาย  หญิง  บิลเลียดและสนุกเกอร์  แบดมินตัน  โบว์ลิ่ง  ปันจักสีลัต  เปตอง  ฟันดาบ  ฟุตบอล ชาย  หญิง  ฟุตซอล ชาย  หญิง  มวย  มวยสากล  ยกน้ำหนัก  ยิงธนู  ยิงปืน  ยิมนาสติก  ยูโด  รักบี้ 7 คน ชาย  หญิง  เรือใบ  ลอนโบวล์ส  วอลเลย์บอล ชาย  หญิง  วูซู  สกีน้ำ  วิ่งสเกตลู่สั้น  สควอช  ฮอกกี้ ชาย  หญิง  ฮอกกี้น้ำแข็ง  |  กรีฑา  กอล์ฟ  กระโดดน้ำ  โปโลน้ำ ชาย  หญิง  ระบำใต้น้ำ  ว่ายน้ำ  ขี่ม้า  คริกเกต  คาราเต้  จักรยาน  เซปักตะกร้อ  ไตรกีฬา  เทควันโด  เทนนิส  เทเบิลเทนนิส  เนตบอล  บาสเกตบอล ชาย  หญิง  บิลเลียดและสนุกเกอร์  แบดมินตัน  โบว์ลิ่ง  ปันจักสีลัต  เปตอง  ฟันดาบ  ฟุตบอล ชาย  หญิง  ฟุตซอล ชาย  หญิง  มวย  มวยสากล  ยกน้ำหนัก  ยิงธนู  ยิงปืน  ยิมนาสติก  ยูโด  รักบี้ 7 คน ชาย  หญิง  เรือใบ  ลอนโบวล์ส  วอลเลย์บอล ชาย  หญิง  วูซู  สกีน้ำ  วิ่งสเกตลู่สั้น  สควอช  ฮอกกี้ ชาย  หญิง  ฮอกกี้น้ำแข็ง  |  |
ชิไน

ชิไน
ชิไน หรือ ดาบไม้ไผ่ (ญี่ปุ่น: 竹刀; โรมาจิ: Shinai) เป็นดาบที่ใช้ฝึกเค็นโดกันในโรงฝึกสมัยโบราณของประเทศญี่ปุ่น ตัวดาบจะทำด้วยไม้ไผ่ทั้งเล่มใช้ในการฝึกเค็นโดและแข่งขันเค็นโดในสมัยโบราณ
ค่าคงตัวไดอิเล็กทริก

ค่าคงตัวไดอิเล็กทริก (dielectric constant) หรือ สภาพยอมสัมพัทธ์ (relative permittivity) คืออัตราส่วนของสภาพยอมของตัวกลางหนึ่ง ๆ ต่อสภาพยอมของสุญญากาศ
ค่าคงตัวไดอิเล็กทริกเป็นปริมาณไร้มิติ สามารถใช้ได้โดยไม่ต้องคำนึงถึงระบบหน่วยที่ใช้
นิยาม

ให้  \epsilon _{0} เป็น สภาพยอมของสุญญากาศ และ  \epsilon  เป็นค่าสภาพยอมของสสารที่พิจารณาแล้ว ค่าคงตัวไดอิเล็กทริก  \epsilon _{r} จะมีค่าเป็น
\epsilon _{r}={\frac {\epsilon }{\epsilon _{0}}}
ตัวอย่างค่าคงตัวไดอิเล็กทริกของสสาร

ค่าคงตัวไดอิเล็กทริกของสสารบางชนิดแสดงไว้ดังตารางด้านล่างนี้
| 0 | 1 | 2 |
| --- | --- | --- |
| ชื่อสาร | ค่าคงตัวไดอิเล็กทริก | หมายเหตุ (ความขึ้นกับอุณหภูมิ หรือขึ้นกับความถี่) |
| แบเรียมไททาเนต | ประมาณ 5,000 |  |
| เกลือโรเชล | ประมาณ 4,000 |  |
| ไฮโดรเจนไซยาไนด์ | 118.8 | 18°C |
| น้ำ | 80.4 | 20 ℃ (เปลี่ยนแปลงอย่างมากขึ้นอยู่กับอุณหภูมิ) |
| แอลกอฮอล์ | 16 ~ 31 |  |
| เพชร | 5.68 | 20°C, 500 ~ 3000Hz |
| กระจก | 5.4 ~ 9.9 |  |
| อลูมินา (Al2O3) | 8.5 |  |
| ไม้ | 2.5 ~ 7.7 |  |
| ไมกา | 7.0 | ที่อุณหภูมิห้อง |
| แผ่นวงจร FR4 ทำจากอีพอกซีแก้ว | 4.0 ~ 4.8 |  |
| กำมะถัน | 3.6 ~ 4.2 |  |
| ควอตซ์ (SiO2) | 3.8 |  |
| ยาง | 2.0 ~ 3.5 |  |
| ยางมะตอย | 2.7 |  |
| กระดาษ | 2.0 ~ 2.6 |  |
| พาราฟิน | 2.1 ~ 2.5 |  |
| อากาศ | 1.00059 |  |
ข้อพิพาทชายแดนโซเวียต–ญี่ปุ่น

ข้อพิพาทชายแดนโซเวียต–ญี่ปุ่น ยังเป็นที่รู้จักกันคือ สงครามชายแดนโซเวียต–ญี่ปุ่น เป็นความขัดแย้งตามแนวชายแดนโดยที่ไม่ได้ประกาศสงครามต่อกันซึ่งเป็นการสู้รบระหว่างสหภาพโซเวียตและญี่ปุ่นในเอเชียตะวันออกเฉียงเหนือ ตั้งแต่ปี ค.ศ. 1932 ถึง ค.ศ. 1939
ญี่ปุ่นได้ขยายพื้นที่ในภูมิภาคตะวันออกเฉียงเหนือของจีนที่ติดชายแดนกับดินแดนตะวันออกไกลของโซเวียตและเกิดข้อพิพาทเรื่องเส้นแบ่งเขตจนนำไปสู่ความตึงเครียดที่เพิ่มมากขึ้นกับสหภาพโซเวียต โดยที่ทั้งสองฝ่ายมักจะล่วงละเมิดเขตชายแดนและกล่าวหาซึ่งกันและกันว่าได้ล่วงละเมิดเขตชายแดน โซเวียตและญี่ปุ่น รวมทั้งประเทศที่เป็นรัฐบริวารของพวกเขาอย่างมองโกเลียและแมนจูกัว ได้เข้าต่อสู้รบกันบนชายแดนขนาดเล็กที่ทวีความรุนแรงมากขึ้นและเคลื่อนทัพเพื่อเป็นการสั่งสอน ตั้งแต่ปี ค.ศ. 1935 จนกระทั่งชัยชนะของโซเวียต-มองโกเลียต่อญี่ปุ่นในยุทธการที่ฮาลฮิน กอล ในปี ค.ศ. 1939 ซึ่งได้ยุติข้อพิพาทและส่งคืนเส้นเขตชายแดนสู่สถานการณ์ที่เกิดขึ้นก่อนสงคราม(status quo ante bellum)
ความขัดแย้งชายแดนโซเวียต-ญี่ปุ่นมีส่วนอย่างมากต่อการลงนามในกติกาสัญญาความเป็นกลางโซเวียต–ญี่ปุ่น ในปี ค.ศ. 1941
ดูเพิ่ม

สงครามรัสเซีย-ญี่ปุ่น
สงครามโซเวียต–ญี่ปุ่น
การเลือกตั้งทั่วไปในประเทศตองงา พ.ศ. 2553

การเลือกตั้งทั่วไปในประเทศตองงา พ.ศ. 2553 เป็นการเลือกตั้งภายใต้กฎหมายเลือกตั้งฉบับใหม่ซึ่งจัดขึ้นในวันที่ 25 พฤศจิกายน พ.ศ. 2553 เพื่อเลือกสมาชิกสภานิติบัญญัติตองงาจำนวน 26 ที่นั่ง
การเลือกตั้งได้รับการประกาศโดยสมเด็จพระราชาธิบดีจอร์จ ตูโปอูที่ 5 แห่งตองงา ตั้งแต่เดือนกรกฎาคม พ.ศ. 2551 ไม่นานก่อนทรงประกอบพระราชพิธีราชาภิเษกเมื่อวันที่ 1 สิงหาคม พ.ศ. 2551 และนำโดยโครงการการปฏิรูปรัฐธรรมนูญ การเลือกตั้งครั้งนี้เป็นครั้งแรกที่สมาชิกรัฐสภาส่วนใหญ่ (17 จาก 26) มาจากการเลือกตั้งโดยทั่วถึงของประชาชน ในขณะที่อีก 9 ที่นั่งสำรองไว้สำหรับสมาชิกชนชั้นสูงของตองงา นับเป็นความก้าวหน้าครั้งสำคัญตั้งแต่การปกครองภายใต้ระบอบกษัตริย์อันยาวนานกว่า 165 ปีมุ่งหน้าไปยังประชาธิปไตยแบบมีผู้แทนอย่างเต็มตัว
พรรคประชาธิปไตยหมู่เกาะแห่งมิตรภาพ ก่อตั้งขึ้นในเดือนกันยายน พ.ศ. 2553 เป็นพรรคที่ก่อตั้งมาเพื่อรับสมัครการเลือกตั้งคราวนี้โดยเฉพาะ ภายใต้การนำของทหารผ่านศึกนิยมประชาธิปไตย โปฮิวา กวาดที่นั่งไปได้มากที่สุดถึง 12 จาก 17 ที่นั่ง
เบื้องหลัง

ก่อนหน้าการเลือกตั้งคราวนี้ สมาชิกรัฐสภาตองงาล้วนมาจากการแต่งตั้งโดยพระมหากษัตริย์เป็นส่วนใหญ่ และยังทรงแต่งตั้งนายกรัฐมนตรีและคณะรัฐมนตรีอีกด้วย มีเพียง 9 จาก 30 ที่นั่งเท่านั้น และอีก 9 ที่นั่งมาจากการเลือกตั้งภายในสมาชิกของชนชั้นสูง
ในเดือนเมษายน พ.ศ. 2553 รัฐสภาได้ออกโครงการปฏิรูปทางการเมือง โดยเพิ่มจำนวนผู้แทนที่ได้รับการเลือกตั้งจากประชาชนขึ้นจาก 9 ที่นั่งเป็น 17 ที่นั่ง โดย 10 ที่นั่งมาจากโตงาตาปู 3 ที่นั่งจากวาวาอู 2 ที่นั่งจากฮาอะไป และ 1 ที่นั่งจาก Niuas เช่นเดียวกับอัว ที่นั่งทั้งหมดมาจากการเลือกตั้งเขตละคน ซึ่งแตกต่างจากการเลือกตั้งแบบเขตละหลายคนที่เคยใช้มาในอดีต การเปลี่ยนแปลงดังกล่าวส่งผลให้ 65.4% ของสมาชิกรัฐสภาได้รับการเลือกตั้งโดยตรงจากประชาชน ส่วนชนชั้นสูงจะยังคงสามารถเลือกผู้แทนของตนได้ 9 คน แต่การแต่งตั้งผู้แทนของพระมหากษัตริย์จะถูกยกเลิกไป
การเลือกคณะรัฐมนตรีและนายกรัฐมนตรีเคยเป็นพระราชอำนาจของพระมหากษัตริย์ แต่คราวนี้ สมาชิกรัฐสภาที่มาจากการเลือกตั้งจะลงคะแนนเสียงเลือกนายกรัฐมนตรี
การเปลี่ยนแปลงดังกล่าวมาจากความตระหนักถึงการประท้วงนิยมประชาธิปไตยเมื่อเดือนพฤศจิกายน พ.ศ. 2549 ซึ่งทำให้มีผู้เสียชีวิต 8 คน และเขตเศรษฐกิจจำนวนมากของตองงาลาปูถูกทำลายเมื่อผู้ชุมนุมได้ประท้วงต่อการเปลี่ยนแปลงไปสู่การปฏิรูปทางการเมืองที่เชื่องช้า การเปลี่ยนแปลงดังกล่าวได้รับการสนับสนุนอย่างเต็มที่จากพระมหากษัตริย์
การเลือกตั้ง

การลงทะเบียนผู้ลงคะแนนเสียงเลือกตั้งสิ้นสุดลงเมื่อวันที่ 31 สิงหาคม โดยมีผู้ลงคะแนนถึง 42,000 คนได้มาลงทะเบียน ในเดือนพฤศจิกายน พ.ศ. 2553 ศูนย์วิกฤตการณ์สตรีและเด็กได้แสดงความกังวลที่ว่ามากถึง 40% ของผู้มีสิทธิ์เลือกตั้งอาจไม่สามารถลงทะเบียนได้
ผู้ลงสมัครรับเลือกตั้งมีการลงทะเบียนระหว่างวันที่ 21-22 ตุลาคม โดยมีผู้ลงสมัคร 147 คนใน 17 เขตเลือกตั้ง เขตเลือกตั้งโตงาตาปู 6 และ 9 เป็นเขตที่มีการแข่งขันมากที่สุด ถึงเขตละ 15 คน ในขณะที่บางเขตเลือกตั้งมีผู้ลงสมัครเพียง 3 คน ผู้ลงสมัครในจำนวนนี้มี 10 คนที่เป็นสตรี และมีเพียง 3 คนที่มาจากคณะรัฐมนตรีชุดปัจจุบันเท่านั้นที่ลงสมัครในคราวนี้ด้วย
ในการลงสมัคร ผู้ลงสมัครจะต้องจ่ายเงินจำนวน 400 พาแองกาเพื่อเป็นค่าธรรมเนียมการสมัคร และแสดงรายมือชื่อของผู้มีสิทธิ์เลือกตั้งจำนวน 50 คนเพื่อสนับสนุนการเป็นผู้ลงสมัครของพวกเขา เศรษฐกิจที่ได้รับผลกระทบกลายมาเป็นความจำเป็นที่สำคัญที่สุดสำหรับการรณรงค์เลือกตั้งคราวนี้
สมเด็จพระราชาธิบดีจอร์จ ตูโปอู ที่ 5 แห่งตองงา ได้ตรัสเรียกการเลือกตั้งครั้งนี้ว่าเป็น "วันแห่งประวัติศาสตร์และความยิ่งใหญ่สูงสุดของราชอาณาจักร" และ "พวกท่านจะได้เลือกตัวแทนของตนเองให้เข้าไปนั่งในรัฐสภา ดังนั้น การเลือกตั้งครั้งนี้จึงจะนำไปสู่รัฐบาลชุดแรกในประวัติศาสตร์อันยาวนานของประเทศเรา ซึ่งมีที่มาจากเสียงของประชาชน"
ผลที่ตามมา

เมื่อผลการเลือกตั้งได้รับการสรุป สมาชิกรัฐสภาที่มาจากการเลือกตั้งจะเลือกนายกรัฐมนตรี ชาวตองงาซึ่งมีวัฒนธรรมอันยาวนานที่มองหาชนชั้นสูงเป็นผู้นำ ได้คาดหวังว่านายกรัฐมนตรีจะเป็นชนชั้นสูงด้วย แต่หลังจากการเลือกตั้ง ผู้แทนชนชั้นสูงได้ประกาศว่าพวกเขาจะสนับสนุนให้สามัญชนเข้ามาเป็นนายกรัฐมนตรี ภายใต้การปฏิรูปครั้งใหม่นี้ รัฐสภามีเวลาหนึ่งเดือนที่จะเลือกนายกรัฐมนตรีและตั้งรัฐบาล
ผลการเลือกตั้งปรากฏว่าพรรคประชาธิปไตยหมู่เกาะแห่งมิตรภาพ ได้รับชัยชนะถึง 12 จาก 17 ที่นั่ง เกือบถึงกึ่งหนึ่งของสมาชิกรัฐสภาทั้งหมด ถึงแม้ว่าพรรคจะได้รับคะแนนเสียงเพียงหนึ่งในสามของผู้มีสิทธิ์เลือกตั้งทั้งหมด ผู้สมัครอิสระได้รับคะแนนเสียงรวมกันถึงสองในสาม แต่มีเพียง 5 ที่นั่งเท่านั้นที่ได้รับเลือก
ดูเพิ่ม

การเลือกตั้งทั่วไปในประเทศตองงา พ.ศ. 2557
ข้อมติคณะมนตรีความมั่นคงแห่งสหประชาชาติที่ 112

United Nations resolution รับ in 1956
ข้อมติคณะมนตรีความมั่นคงแห่งสหประชาชาติที่ 112 ได้ถูกรับเมื่อวันที่ 6 กุมภาพันธ์ ค.ศ. 1956 ภายหลังตรวจสอบใบสมัครเข้าเป็นสมาชิกสหประชาชาติของประเทศซูดาน ซึ่งสมัชชาใหญ่แห่งสหประชาชาติได้แนะนำประเทศซูดาน ซึ่งมติเป็นเอกฉันท์
แหล่งข้อมูลอื่น

วิกิซอร์ซมีงานที่เกี่ยวข้องกับ ข้อมติคณะมนตรีความมั่นคงแห่งสหประชาชาติที่ 112
| ด ค กข้อมติคณะมนตรีความมั่นคงแห่งสหประชาชาติที่ได้รับการรับรองในปี พ> ศ. 2499 |
| --- | --- |
 ← 111  112  113  114  115  116  117  118  119  120  121 →
ชิ้นน่ำคิ้ม

ชิ้นน่ำคิ้ม เป็นตัวละครในนิยายกำลังภายในของกิมย้ง เรื่อง มังกรหยก เป็นตัวละครดั้งเดิมที่กิมย้งสร้างขึ้นในฐานะที่เป็นมารดาของเอี้ยก้วย ในเรื่องมังกรหยกฉบับดั้งเดิมที่ได้ตีพิมพ์ลงในหนังสือพิมพ์รายวัน แต่เนื่องจากมังกรหยกนั้นเป็นนิยายภายในที่เป็นที่นิยมในหมู่ผู้อ่านมาก ถึงขนาดมีการรออ่านเนื้อเรื่องจากแท่นพิมพ์เลยทีเดียว จากความนิยมในหมู่ผู้อ่านนี้เอง ภายหลังจึงได้มีการรวมเล่มมังกรหยกขึ้น ในการรวมเล่มนี้กิมย้งได้เรียบเรียงเนื้อหามังกรหยกขึ้นใหม่ โดยตัดเนื้อเรื่องบางส่วนที่มีรายละเอียดปลีกย่อยจนเกินไปออก ทำให้ตัวละครอย่างชิ้นน่ำคิ้มถูกตัดออกไป และได้ให้ตัวละครที่เป็นมารดาของเอี้ยก้วยคือ มกเนี่ยมชื้อ แทน
ถ้าจะอ่านมังกรหยกและมีตัวละครชิ้นน่ำคิ้มนั้นในภาคภาษาไทยจำเป็นต้องอ่านสำนวนการแปลของ จำลอง พิศนาคะ เท่านั้น
| ด ค กมังกรหยก แต่งโดย กิมย้ง |
| --- | --- |
ชุดเรื่อง: มังกรหยก · เอี้ยก่วยเจ้าอินทรี · ดาบมังกรหยก
ตัวละครหลักในมังกรหยก: ก๊วยเจ๋ง · อึ้งย้ง · จิวแป๊ะทง · เอี้ยคัง · เจ็ดประหลาดกังน้ำ · เจงกิสข่าน · อึ้งเอี๊ยะซือ · อาวเอี๊ยงฮง
ตัวละครหลักในลูกมังกรหยก: เอี้ยก้วย · เซียวเล่งนึ้ง · ก๊วยพู้ · ก๊วยเซียง · ลี้มกโช้ว
ตัวละครหลักในดาบมังกรหยก: เตียบ่อกี้ · เตียซำฮง · เตี๋ยเมี่ยง · จิวจี้เยียก
ข้อมติคณะมนตรีความมั่นคงแห่งสหประชาชาติที่ 1929

United Nations resolution ตกลงรับ in 2010
มติคณะมนตรีความมั่นคงแห่งสหประชาชาติที่ 1929 มีผลบังคับใช้เมื่อวันที่ 9 มิถุนายน พ.ศ. 2553 หลังจากมีการยกเลิกมติที่ 1696 (พ.ศ. 2549), มติที่ 1737 (พ.ศ. 2549), มติที่ 1747 (พ.ศ. 2550), มติที่ 1803 (พ.ศ. 2551), มติที่ 1835 (พ.ศ. 2551) และมติที่ 1887 (พ.ศ. 2552) ซึ่งมีเนื้อหาเกี่ยวข้องกับประเด็นของอิหร่านและการไม่เผยแพร่อาวุธนิวเคลียร์ คณะมนตรีความมั่นคงได้บันทึกไว้ว่าอิหร่านประสบความล้มเหลวที่จะยินยอมตามมติคณะมนตรีความมั่นคงแห่งสหประชาชาติที่ผ่านมาเกี่ยวกับโครงการนิวเคลียร์อิหร่านและได้มีมติคว่ำบาตรทางเศรษฐกิจต่ออิหร่านเพิ่มเติม
มติดังกล่าว ถือเป็นการบังคับใช้การคว่ำบาตรทางเศรษฐกิจรอบที่สี่ต่ออิหร่าน โดยมีการสนับสนุน 12 ต่อ 2 เสียง บราซิลและตุรกิลงมติคัดค้าน และเลบานอน ไม่ลงคะแนน
มาตรการ

ตามมาตราที่ 41 แห่งกฎบัตรสหประชาชาติ คณะมนตรีความมั่นคงแห่งสหประชาชาติตัดสินว่ารัฐบาลอิหร่านไม่บรรลุเงื่อนไขของมติคณะมนตรีความมั่นคงแห่งสหประชาชาติที่ผ่านมาและเงื่อนไขของสำนักงานพลังงานปรมาณูระหว่างประเทศ (IAEA) คณะมนตรีเห็นพ้องว่าอิหร่านควรจะร่วมมือกับ IAEA ในประเด็นที่ยังเหลือค้างอยู่ในทันที คณะมนตรียังได้ตัดสินใจว่าอิหร่านควรจะยินยอมทำตามข้อตกลงเครื่องป้องกันกับ IAEA โดยจะไม่ทำการผลิตใหม่ กิจกรรมที่เกี่ยวข้องกับน้ำมวลหนักและการเสริมสมรรถนะ หรือการได้มาซึ่งความสนใจทางธุรกิจจากรัฐอื่นเกี่ยวกับการขุดยูเรเนียม หรือการใช้วัตถุดิบและเทคโนโลยีนิวเคลียร์
ข้อกำหนดอื่น ๆ ของมติ รวมไปถึง:
อิหร่านไม่สามารถมีส่วนเกี่ยวข้องในกิจกรรมใด ๆ ที่เกี่ยวข้องกับขีปนาวุธพิสัยไกล
การสั่งห้ามมิให้ชาติใดส่งยานพาหนะทางทหาร เครื่องบิน เรือรบ และขีปนาวุธหรือระบบขีปนาวุธ และวัตถุดิบที่เกี่ยวข้องให้กับอิหร่าน;
การสั่งห้ามมิให้ฝึก การให้เงินกู้ หรือการให้ความช่วยเหลือใด ๆ ที่เกี่ยวข้องกับอาวุธและวัตถุดิบ และยับยั้งการจำหน่ายอาวุธและวัตถุดิบที่เกี่ยวข้องให้กับอิหร่าน;
การสั่งห้ามเดินทางของบุคคลในภาคผนวกของมติ โดยมีข้อยกเว้นตามที่ได้ตัดสินใจโดยคณะกรรมการซึ่งตั้งขึ้นตามมติที่ 1737;
การอายัดเงินและทรัพย์สินของกองกำลังพิทักษ์ปฏิวัติอิสลามและสายการเดินเรืออิหร่าน
รัฐทุกรัฐยังได้รับคำแนะนำเพิ่มเติมให้ดำเนินการตามมาตรการที่ปรากฏด้านล่าง:
ทำการตรวจสอบสินค้าทั้งหมดที่มุ่งหน้าหรือเดินทางออกจากอิหร่าน ตามอนุสัญญาสหประชาชาติว่าด้วยกฎหมายทะเล ค.ศ. 1982 และข้อตกลงการบินพลเรือน เพื่อตรวจจับสินค้าที่ถูกสั่งห้าม และรายงานภายในห้าวันคำชี้แจง เมื่อตรวจพบสินค้าที่ถูกสั่งห้าม;
การยึดและทำลายสินค้าที่ถูกสั่งห้าม;
ป้องกันการจัดหาน้ำมัน เสบียง และการบริหารแก่เรือสัญชาติอิหร่านหากเรือดังกล่าวมีส่วนเกี่ยวข้องในกิจกรรมที่ถูกสั่งห้าม;
ให้ข้อมูลแก่คณะกรรมการเกี่ยวกับความพยายามที่จะหลีกเลี่ยงการคว่ำบาตรทางเศรษฐกิจโดยสายการบินอิหร่านหรือสายการเดินเรืออิหร่านไปยังบริษัทอื่น;
ป้องกันการจัดหาบริการทางการเงินซึ่งอาจใช้เพื่อกิจกรรมนิวเคลียร์ที่ละเอียดอ่อน;
สั่งห้ามการเปิดธนาคารสัญชาติอิหร่านในดินแดนของตนและป้องกันธนาคารสัญชาติอิหร่านจะการเข้าสู่ความสัมพันธ์กับธนาคารซึ่งอยู่ภายในขอบเขตอำนาจ ถ้าหากมีเหตุผลซึ่งสงสัยว่ากิจกรรมนั้นสามารถมีส่วนร่วมต่อกิจกรรมเผยแพร่อาวุธนิวเคลียร์ในอิหร่าน;
ป้องกันสถาบันการเงินมิให้ปฏิบัติงานในดินแดนของตนจากการเปิดออฟฟิศและบัญชีในอิหร่าน หากสถาบันเหล่านั้นอาจมีส่วนเกี่ยวของกับกิจกรรมเผยแพร่อาวุธนิวเคลียร์ของอิหร่าน
ทั้งนี้ ยกเว้นสำหรับวัตถุประสงค์เพื่อมนุษยธรรมและกิจกรรมกฎหมายเศรษฐกิจ
กีฬาว่ายน้ำในซีเกมส์ 2013

กีฬาว่ายน้ำในซีเกมส์ 2013 เป็นการแข่งขันว่ายน้ำในการแข่งขันซีเกมส์ 2013 ระหว่างวันที่ 12-16 ธันวาคม 2556 สนามแข่งขันอยู่ที่กรุงเนปยีดอ ประเทศเมียนมาร์ การแข่งขันครั้งนี้มีชิงชัยเหรียญทองกันถึง 32 เหรียญทอง เป็นชาย 16 เหรียญทอง และหญิง 16 เหรียญทอง
โปรแกรมการแข่งขัน

โปรแกรมการแข่งขันนี้เป็นการแข่งขันในรอบชิงชนะเลิศ ซึ่งผู้เข้าแข่งขันต้องผ่านการคัดเลือกก่อนที่จะเข้ามาแข่งขันในรอบชิงชนะเลิศ การแข่งขันรอบชิงชนะเลิศใช้เวลาทิ้งสิ้น 5 วัน
| 0 | 1 | 2 | 3 |
| --- | --- | --- | --- |
| ประเภท | ประเภท | ชาย | หญิง |
| ท่ากรรเชียง | 100 เมตร | 14 ธันวาคม | 14 ธันวาคม |
| ท่ากรรเชียง | 200 เมตร | 12 ธันวาคม | 12 ธันวาคม |
| ท่ากบ | 100 เมตร | 13 ธันวาคม | 13 ธันวาคม |
| ท่ากบ | 200 เมตร | 15 ธันวาคม | 15 ธันวาคม |
| ท่าผีเสื้อ | 100 เมตร | 14 ธันวาคม | 14 ธันวาคม |
| ท่าผีเสื้อ | 200 เมตร | 16 ธันวาคม | 16 ธันวาคม |
| ท่าฟรีสไตล์ | 50 เมตร | 15 ธันวาคม | 16 ธันวาคม |
| ท่าฟรีสไตล์ | 100 เมตร | 13 ธันวาคม | 12 ธันวาคม |
| ท่าฟรีสไตล์ | 200 เมตร | 16 ธันวาคม | 15 ธันวาคม |
| ท่าฟรีสไตล์ | 400 เมตร | 14 ธันวาคม | 13 ธันวาคม |
| ท่าฟรีสไตล์ | 800 เมตร (หญิง) 1500 เมตร (ชาย) | 15 ธันวาคม | 14 ธันวาคม |
| ว่ายผสมเดี่ยว | 200 เมตร | 13 ธันวาคม | 12 ธันวาคม |
| ว่ายผสมเดี่ยว | 400 เมตร | 12 ธันวาคม | 16 ธันวาคม |
| ผลัดฟรีสไตล์ | 4x100 เมตร | 14 ธันวาคม | 13 ธันวาคม |
| ผลัดฟรีสไตล์ | 4x200 เมตร | 12 ธันวาคม | 12 ธันวาคม |
| ผลัดผสม | 4x100 เมตร | 16 ธันวาคม | 15 ธันวาคม |
ผลการแข่งขัน

[GR] หมายถึง สถิติใหม่ซีเกมส์
ผลการแข่งขัน > ประเภทชาย

| ประเภท | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| ท่าฟรีสไตล์ 50 เมตร |  Triady Fauzi Sidiq | 23.12 |  Russell Ong Kaiyi | 23.14 |  กวิน อเล็กซานเดอร์ ลูวิส | 23.41 |
| ท่าฟรีสไตล์ 100 เมตร |  Triady Fauzi Sidiq | 49.99 [GR] |  Hoang Quy Phuoc | 50.52 |  Danny Yeo Kai Quan | 50.83 |
| ท่าฟรีสไตล์ 200 เมตร |  Hoang Quy Phuoc | 1:50.64 |  Daniel William Henry Bego | 1:51.10 |  Quah Zheng Wen | 1:51.66 |
| ท่าฟรีสไตล์ 400 เมตร |  Daniel William Henry Bego | 3:54.89 |  Hoang Quy Phuoc | 3:57.73 |  ธนกฤต กฤตยา | 3:59.00 |
| ท่าฟรีสไตล์ 1500 เมตร |  Lam Quang Nhat | 15:39.44 |  Kevin Yeap Soon Choy | 15:45.89 |  Welson Sim Wee Sheng | 15:57.98 |

| ท่ากรรเชียง 100 เมตร  |  I Gede Siman Sudartawa | 55.80 |  Quah Zheng Wen | 56.11 |  Ricky Anggawijaya | 57.27 |
| ท่ากรรเชียง 200 เมตร  |  Ricky Anggawijaya | 2:03.44 |  I Gede Siman Sudartawa | 2:04.10 |  Zach Ong Wei Shien | 2:05.38 |

| ท่ากบ 100 เมตร |  รดมยศ มาตเจือ | 1:03.06 |  Indra Gunawan | 1:03.18 |  Joshua Hall | 1:03.32 |
| ท่ากบ 200 เมตร  |  ณัฐพงษ์ เกษอินทร์ | 2:13.32 |  รดมยศ มาตเจือ | 2:17.77 |  Yap See Tuan | 2:18.57 |

| ท่าผีเสื้อ 100 เมตร |  Joseph Isaac Schooling | 52.67 [GR] |  Triady Fauzi Sidiq | 53.14 |  Glenn Victor Sutanto | 53.93 |
| ท่าผีเสื้อ 200 เมตร |  Joseph Isaac Schooling | 1:59.46 |  Quah Zheng Wen | 2:01.65 |  Matt Louis Navata | 2:04.20 |

| ว่ายผสมเดี่ยว 200 เมตร |  Joseph Isaac Schooling | 2:00.82 [GR] |  Tran Duy Khoi | 2:03.81 |  ณัฐพงษ์ เกษอินทร์ | 2:05.06 |
| ว่ายผสมเดี่ยว 400 เมตร |  Quah Zheng Wei | 4:23.45 |  ณัฐพงษ์ เกษอินทร์ | 4:23.63 |  Tran Duy Khoi | 4:25.34 |

| ผลัดฟรีสไตล์ 4×100 เมตร |   Clement Lim Yong'en Danny Yeo Kai Quan Darren Lim Fang Yue Joseph Isaac Schooling | 3:21.74 [GR] |   Lim Ching Hwang Welson Sim Wee Sheng Vernon Lee Jeau Zhu Daniel William Henry Bego | 3:26.98 |   ณภัทร เวสชสาตา พปงค์กร อินทนนท์ ชลวัฒน์ โพธิ์ดึง สาริศ ธิวงศ์ | 3:27.17 |
| ผลัดฟรีสไตล์ 4×200 เมตร |   Joseph Isaac Schooling Danny Yeo Kai Quan Pang Sheng Jun Quah Zheng Wen | 7:26.67 [GR] |   Lim Ching Hwang Kevin Yeap Soon Choy Daniel William Henry Bego Welson Sim Wee Sheng | 7:27.32 |  Triady Fauzi Sidiq Putera Muhammad Randa Alexis Wijaya Ohmar Ricky Anggawijaya | 7:35.13 |
| ผลัดผสม 4×100 เมตร |  I Gede Siman Sudartawa  Indra Gunawan  Glenn Victor Sutanto  Triady Fauzi Sidiq | 3:41.65 |  Quah Zheng Wen  Christopher Cheong Ee Hong  Joseph Isaac Schooling  Clement Lim Yong'en | 3:43.62 |  กสิพัฒน์ โชกระถิน  รดมยศ มาตเจือ  ศุภกฤต พนานุราธนา  ชลวัฒน์ โพธิ์ด้วย | 3:47.94 |